Jakelussa mainituille

Viite	VNK 013:00/2001

Asia	LAUSUNTOPYYNTÖ VALTIONEUVOSTOSANASTOSTA

Suomen perustuslaki uudistettiin vuonna 2000, ja valtioneuvostolain muuttaminen on parhaillaan käynnissä. Muun muassa näistä syistä on käynyt välttämättömäksi uudistaa vuonna 1998 ilmestynyt Valtioneuvostosanasto. Valtioneuvoston kielipalvelussa alkoikin marraskuussa 2001 valtioneuvoston kanslian voimin toteutettava Valtioneuvostosanaston ajantasaistamisprojekti, joka on tarkoitus saada päätökseen kesällä 2003.

Projektin johtoryhmä toivoo nyt saavansa kommentteja sanaston suomenkieliseen osuuteen (termien valintaan, määritelmien ja selitteiden oikeellisuuteen, käsitekaavioiden havainnollisuuteen yms.). Saatujen lausuntojen perusteella työstetään sanaston suomenkielinen versio, joka toimii pohjana vieraskielisten termivastineiden valinnalle ja määritelmien kääntämiselle – sanaston kieliksihän tulevat vanhan Valtioneuvostosanaston tapaan EU-kielet, venäjä ja viro.

Valtioneuvostolaki, johon Valtioneuvostosanaston termit ja määritelmät osaltaan perustuvat, saavuttaa lopullisen muotonsa vasta kevättalvella 2003, ja tästä syystä Valtioneuvostosanaston suomenkieliseen osuuteen saattaa tulla vielä muutoksia. Lausuntoja annettaessa valtioneuvostolaista riippuvat käsitteet, kuten ”poliittinen valtiosihteeri”, kannattaneekin toistaiseksi jättää vähemmälle huomiolle. 

Lausunnot pyydetään toimittamaan sähköpostitse tai kirjeitse 9.10.2002 mennessä projektisihteeri Riina Kosuselle (yhteystiedot alla). Samalla voitte kertoa, haluaisitteko osallistua valtioneuvostolain myötä muuttuvien käsitteiden kommentointiin keväällä 2003 tai toivoisitteko saavanne sanaston myöhemmin kommentoitavaksi myös jonkin vieraan kielen osalta. Projektisihteeri antaa mielellään lisätietoja projektista. Tarvittaessa hän voi toimittaa sanaston kommentoitavaksi myös sähköisessä muodossa.
	
Riina Kosunen
puh. (09) 160 22237
faksi (09) 160 22163
sähköp. riina.kosunen@vnk.vn.fi	Valtioneuvoston kielipalvelu
Valtioneuvoston kanslia
PL 23
00023 VALTIONEUVOSTO	

Luonnosta saa vapaasti jakaa eteenpäin kommentointia varten. Kiitokset kaikille kommentoijille jo etukäteen lausunnoista!

Seija Salo
Valtioneuvostosanastoprojektin johtoryhmän
puheenjohtaja	

Riina Kosunen
Valtioneuvostosanastoprojektin johtoryhmän
sihteeri	

LIITE	Valtioneuvostosanasto (luonnos)	
JAKELU	Eduskunnan kirjasto
Eduskunta
Euroopan komissio, Suomen kielen koordinointi
Hallinnon Tutkimuksen Seura
Helsingin yliopisto, oikeustieteellinen tiedekunta
Helsingin yliopisto, yleisen valtio-opin laitos
Joensuun yliopisto, oikeustieteiden laitos, valtiosääntöoikeus
Jyväskylän yliopisto, yhteiskuntatieteiden ja filosofian laitos 
Kauppa- ja teollisuusministeriö
Kotimaisten kielten tutkimuskeskus
Lapin yliopisto, oikeustieteiden tiedekunta
Lapin yliopisto, yhteiskuntatieteiden tiedekunta
Liikenne- ja viestintäministeriö
Maa- ja metsätalousministeriö
Oikeuskanslerinvirasto
Oikeusministeriö
Opetusministeriö
Puolustusministeriö
Ruotsinsuomalainen kielilautakunta
Sisäasiainministeriö
Sosiaali- ja terveysministeriö
Tampereen yliopisto, hallintotieteen laitos
Tampereen yliopisto, julkisoikeuden laitos
Tampereen yliopisto, politiikan tutkimuksen laitos
Tasavallan presidentin kanslia
Tekniikan Sanastokeskus
Turun yliopisto, oikeustieteellinen tiedekunta
Turun yliopisto, yhteiskuntatieteellinen tiedekunta
Työministeriö
Ulkoasiainministeriö
Vaasan yliopisto, julkisjohtamisen laitos
Vaasan yliopisto, julkisoikeuden ja sosiologian laitos
Valtioneuvoston kanslia
Valtioneuvoston kielipalvelun ohjausryhmä
Valtioneuvostosanaston johtoryhmä
Valtiovarainministeriö
Ympäristöministeriö